**OBAVIJEST**

**o korištenju javnih površina, zemljišta, uređaja, objekata i prostora**

**u vlasništvu Općine Kostrena u izbornoj promidžbi**

Odlukom Predsjednika Republike Hrvatske od 15. ožujka 2024., KLASA: 01202/24-01/01, URBROJ: 71-10-01/1-24-1, koja je stupila na snagu 15. ožujka 2024., raspisani su izbori za zastupnike u Hrvatski sabor (dalje: Izbori).

Općinsko vijeće Općine Kostrena donijelo je dana 23. veljače 2017. godine [Odluku o privremenom korištenje javnih površina, zemljišta, uređaja, objekata i prostora u vlasništvu i na upravljanju Općine Kostrena radi političkog djelovanja i izborne promidžbe](https://kostrena.hr/wp-content/uploads/2021/04/ODLUKA-O-PRIVREMENOM-KORISTENJU-JAVNIH-POVRSINA-SL.NOVINE-OPCINE-KOSTRENA-BROJ-2-17.pdf) („Službene novine Općine Kostrena“ br. 2/17) i dana 12. travnja 2017. godine [Dopunu Odluke o privremenom korištenje javnih površina, zemljišta, uređaja, objekata i prostora u vlasništvu i na upravljanju Općine Kostrena radi političkog djelovanja i izborne promidžbe](https://kostrena.hr/wp-content/uploads/2021/04/ODLUKA-O-DOPUNI-ODLUKE-O-PRIVREMENOM-KORISTENJU-JAVNIH-POVRSINA-SL.NOVINE-OPCINE-KOSTRENA-BROJ-3-17.pdf) („Službene novine Općine Kostrena“ br. 3/17) , kojom je uređeno korištenje javnih površina i zemljišta, te uređaja i objekata u vlasništvu ili na upravljanju Općine Kostrena u svrhu izborne promidžbe.

U tom smislu obavještavaju se zaineresirani sudionici izborne promidžbe da se zahtjev za korištenjem javne površine odnosno uređaja (oglasnih ploča) može podnijeti na [obrascu zahtjeva za korištenjem javnih površina](https://kostrena.hr/wp-content/uploads/2021/04/obrazac-ZAHTJEVA-za-koristenjem-javnih-povrsina-1-1.pdf) i [obrascu zahtjeva za korištenjem oglasnih ploča](https://kostrena.hr/wp-content/uploads/2021/04/obrazac-ZAHTJEVA-za-koristenjem-oglasnih-ploca-1.pdf), putem e-maila na adresu kostrena@kostrena.hr ili osobno u sjedištu Općine Kostrena, Sveta Lucija 38. Uz zahtjev je potrebno dostaviti dokaz o uplati garantnog pologa koji iznosi **66,36 €** za javnu površinu (zemljište), odnosno **39,81 €** za oglasne ploče, i uplaćuje se u korist Proračuna Općine Kostrena **IBAN 1723400091853800000 poziv na broj HR 68 9016-OIB**.

Naknada za korištenje zemljišta utvrđuje se kao umnožak površine koja se koristi, jedinične cijene od 4,65 €/m2 i dana korištenja. Naknada za oglasne ploče iznosi **13,27 €** po oglasnoj ploči i podnositelju zahtjeva može se odobriti korištenje najviše 4 oglasne ploče. Popis lokacija oglasnih ploča dostupan je [ovdje](https://kostrena.hr/wp-content/uploads/2021/04/POPIS-OGLASNIH-PLOCA-4.2021-1.pdf).

Zahtjev se podnosi Upravnom odjelu za opće, pravne poslove i lokalnu samoupravu, na čiji prijedlog odluku donosi Općinski načelnik, a korištenje započinje nakon početka izborne promidžbe. U slučaju zaprimanja dva ili više zahtjeva za korištenje iste javne površine ili oglasne ploče, prednost će imati podnositelj koji je prvi podnio uredni pisani zahtjev a sukladno članku 29. Odluke o privremenom korištenje javnih površina, zemljišta, uređaja, objekata i prostora u vlasništvu i na upravljanju Općine Kostrena radi političkog djelovanja i izborne promidžbe.